open-index/open-wikipedia-markdown huggingface dataset:
Ask Me Why

«**Ask Me Why**» er ein song av det engelske rockebandet The Beatles først gjeven ut i Storbritannia som B-sida til singelen «Please Please Me». Han var òg med på debutalbumet deira, *[[Please Please Me]]*.

## Komposisjon
Songen var skriven tidleg i 1962 og er i røynda ein song av John Lennon, men vart tilskriven Paul McCartney ogJohn Lennon, slik alle dei originale songane på *Please Please Me* vart. Paul McCartney sa «Det var John sin originale idé og me sat oss ned og skreiv han i lag, men det var hovudsakleg John sin.» Han vart framført på konsertane deira før dei fekk platekontrakt og var ein av dei songane dei spelte inn under den første innspelinga si for Parlophone i Abbey Road studio to den 6. juni 1962. Songen etterliknar stilen til Smokey Robinson and the Miracles, som Lennon var inspirert av. Den førte gitarfrasen i songen er henta frå The Miracles sin «What's So Good About Goodbye» (1961).

## Innspeling

«Ask Me Why» vart opphavleg spelt inn i Abbey Road studio den 6. juni 1962 med trommeslagaren Pete Best. Sidan innspelinga var ein «kommersiell test», vart ikkje nokre av innspelingane den dagen rekna som høvande for utgjeving, og ein trudde lydbanda var blitt øydelagd av EMI. Men to songar overlevde, «Besame Mucho» og «Love Me Do» vart seinare funne på acetat-plater.

Songen vart spelt inn på ny, i lag med «Please Please Me», den 26. november 1962 med Ringo Starr på trommer. The Beatles øvde òg på «Tip of My Tongue», ein annan Lennon- og McCartney-song som dei vurderte som B-sida til «Please Please Me». George Martin meinte derimot at «Tip of My Tongue» framleis var uferdig og gav han til slutt til Tommy Quickly som spelte han inn.

## Andre utgjevingar
* Capitol Records, motparten til EMI og Parlophone i USA, avslo først å distribuere musikken til Beatles i USA og «Please Please Me»/«Ask Me Why» vart derfor gjeven ut på Vee-Jay Records den 25. februar 1963.
* Vee-Jay inkluderte «Ask Me Why» på den andre versjonen av *[[Introducing... The Beatles]]*.
* Capitol gav til slutt «Ask Me Why» i 1965 på *[[The Early Beatles]]* då rettane til Vee-Jay opphøyrte.
* Eit konsertopptak frå desember 1962 kom ut på den tyske/britiske versjonen av *[[Live! at the Star-Club in Hamburg, Germany; 1962]]* i 1977, men var ikkje med på den første amerikanske utgåva. 
* Ein versjon vart spelt inn for BBC den 3. september 1963. Denne kom ut på *[[On Air – Live at the BBC Volume 2]]* i 2013.

## Andre versjonar
Songen vart spelt inn av The Smithereens på albumet deira 2008 *B-Sides The Beatles*.

## Medverkande
* John Lennon – vokal, akustisk rytmegitar
* Paul McCartney – bass, korvokal
* George Harrison – sologitar, korvokal
* Ringo Starr – trommer
Lydteknikar var Norman Smith 
:Personell per Ian MacDonald

## Kjelder

**Denne artikkelen bygger på «[[:en:Ask Me Why|Ask Me Why]]» frå ,  den 10. mars 2018.* 
*** oppgav desse kjeldene:*
* 
* 
* 
* 
* 
*
Boka Eventyrerne (2018)

***Eventyrerne*** er ei bok om selskapet Aker skriven av Henrik Langeland.
Boka var meint utgjeven i 2018, men blei trekt frå marknaden etter mykje medieomtale. 

Opphavleg fekk Langeland oppgåva med å skriva boka av Aker i samband med 175-års jubileet til verksemda i 2016. Etter kvart valde Aker å avslutta prosjektet. Langeland valde då å gje ut boka sjølv på Tiden forlag. Som svar la Aker då ut bokmanuset fritt tilgjengeleg på Internett, med eit eige forord frå representantar frå verksemda, mellom dei Kjell Inge Røkke.

## Bokmeldingar

Boka «er en hybrid mellom en dokumentar, en underholdningsroman og et jubileumsskrift», meinte Elin Ørjasæter.
Ho skreiv også at «Under lesningen satt jeg og ergret meg over at Aker ikke hadde stått løpet ut og kastet [eller tilbydd] noen flere millioner etter Langeland. For boken har sine gode partier. Den er bare ikke ferdig. Den har åpenbart manglet styring fra en sterk og kompetent redaktør».

## Kjeldebruk
Både Morgenbladet si vurdering av boka, og ein artikkel skriven av Langeland, vart publisert kl. 00 den 9. mars 2018. Langeland skreiv at boka «er en fortelling, ikke et vitenskapelig verk. ... Det har vært et bevisst og uttalt valg å ikke bruke referansenoter i den løpende teksten for å bedre flyten for leseren. Kildebruken er uansett gjort rede for i en egen oversikt bakerst, der også referansepraksisen forklares ...» «Anmelder Bernard Ellefsen i Morgenbladet anmeldte boken ... I anmeldelsen dokumenterer han at flere partier i boken er kopiert fra Wikipedia, Store norske leksikon og andre kilder uten tilstrekkelig kreditering», skreiv NRK.

På kvelden 9. mars hadde Tiden Norsk Forlag stansa vidare distribusjon av boka.

## Kjelder
Andy White

**Andrew White** () var ein skotsk trommeslagar, hovudsakleg som studiomusikar. Han vart stundom kalla «den femte Beatles» og er mest kjend for å ha erstatta Ringo Starr på trommer på debutsingelen til The Beatles, «Love Me Do». White var med på den amerikanske singelutgåva av songen, som òg kom ut på det britiske debutalbumet deira, *[[Please Please Me]]*. Han spelte òg på «P.S. I Love You», som var B-sida til «Love Me Do».

White spelte med andre kjende musikarar og grupper i både Storbritannia og USA, som Chuck Berry, Billy Fury, Herman's Hermits og Tom Jones. AllMusic kalla White «ein av dei travlaste trommeslagarane i England frå slutten av 50-åra til midten av 70-åra».

## Kjelder

**Denne artikkelen bygger på «[[:en:Andy White (drummer)|Andy White (drummer)]]» frå ,  den 10. mars 2018.* 
*** oppgav desse kjeldene:*
*
Filmen Eventyrerne

**Eventyrerne** (*Les aventuriers*) er ein fransk-italiensk spelefilm frå 1967 med skodespelarane Lino Ventura, Alain Delon, Joanna Shimkus, Serge Reggiani, Guy Delorme, Odile Poisson, Paul Crauchet, Raoul Gylard, Irène Tunc og Jean Lambier.

Produksjonsselskapet var Société Nouvelle de Cinema og Compagnia Generale Finanz.

## Referansar
Ingrid Hadler

**Ingrid Hadler**, fødd **Thoresen**, () er ein norsk tidlegare idrettsutøvar frå
Trondheim som vart verdsmeister i orientering i 1970. Ho vart elles nordisk meister i 1965 og vann VM-gull i stafett i 1968 og stafettgull i nordisk meisterskap i 1965 og 1971. Frå 1964 til 1972 sanka 15 NM-gull i orientering og fekk fem kongepokalar. Ho var opphavleg medlem i Freidig, seinare representerte ho BUL i Oslo. I yngre år var ho aktiv også i friidrett og langrenn. Sommaren 1968 gifta ho seg med Åge Hadler.

## Kjelder
*Norsk biografisk leksikon
Ski-NM 1948

**Noregsmeisterskapen på ski 1948** i nordiske greiner vart avvikla på Strinda i Sør-Trøndelag 15. februar 1948 og Lillehammer i Oppland tida 26.-29. februar 1948.

## Langrenn
### 15 km



Dato: 28. februar 1948

### 30 km



Dato: 26. februar 1948

### 50 km



Dato: 15. februar 1948

### 4 x 10 km stafett



Dato: 15. februar 1948

## Kombinert



Dato: 28./29. februar 1948

## Hopprenn



Dato: 29. februar 1948
Stad: Lysgårdbakken

## Kjelder
*Arbeiderbladet 16.2.1948
Anna (Go to Him)

«**Anna (Go to Him)**», eller berre **«Anna»**, er ein song skriven og først spelt inn av Arthur Alexander. Versjonen hans kom ut som ein singel på Dot Records den 17. september 1962. Ein versjon vart framført av den engelske rockegruppa The Beatles og inkludert på debutalbumet deira *[[Please Please Me]]* i 1963.

## Bakgrunn
I følgje Richie Unterberger, skribent for AllMusic:

Kritikar Dave Marsh rangerer Alexander sin «Anna (Go to Him)» som ein av dei 1001 beste singlane gjennom tidene. Han lovpriste den «lett svingande rytmen,» den seige, synkoperte tromminga, og vokalen til Alexander, særleg byrjinga av refrenget, som indikerer at John Lennon kan ha lært seg å syngje balladar som «In My Life» med å lytte til songane til Alexander.

## The Beatles-versjonen

Songen var ein av John Lennon sine personlege favorittar, og vart ein del av det tidlege reperatoaret til The Beatles, og spelt inn for debutalbumet deira i 1963, *[[Please Please Me]]*. Det er den førte songen gruppa gav ut som nemner namnet på ei jente. I USA gav Vee Jay Records ut albumet på *[[Introducing... The Beatles]]* (10. januar 1964) og Capitol Records gav han ut på *[[The Early Beatles]]* (22. mars 1965). Vee Jay gav òg ut «Anna (Go to Him)» på EP-en *[[Souvenir of Their Visit to America|Souvenir of Their Visit: The Beatles]]* i USA

Bandet spelte inn songen den 11. februar 1963 på tre forsøk. Det tredje forsøket vart masteren. Han vart miksa den 25. februar. George Harrison spelte gitarfrasane på innsppelinga. Floyd Cramer spelte desse frasane på piano på originalutgåva til Alexander.

Dei framførte «Anna (Go to Him)» den 17. juni 1963 på BBC-radioshowet *Pop Go the Beatles*. Programmet vart sendt 25. juni. Dei framført han ein gong til, 1. august 1963 for programmet som vart sendt 27. august.

### Medverkande
*John Lennon &ndash; vokal, akustisk rytmegitar
*Paul McCartney &ndash; bass, korvokal
*George Harrison &ndash; sologitar, korvokal 
*Ringo Starr &ndash; trommer
Lydteknikar var Norman Smith 
:Personell frå MacDonald

## Humble Pie-versjonen
I 1974 spelte Humble Pie inn songen for albumet *[[Thunderbox]]*, det sjuande studioalbumet deira. Deira versjon er meir i ein rhythm and blues-stil med koristane The Blackberries, Carlena Williams, Venetta Fields og Billie Barnum. 

### Medverkande
* Steve Marriott: gitar, vokal 
* Clem Clempson: gitar 
* Greg Ridley: bass 
* Jerry Shirley: trommer 
* The Blackberries med Carlena Williams, Venetta Fields og Billie Barnum: korvokal. 

## Kjelder

**Denne artikkelen bygger på «[[:en:Anna (Go to Him)|Anna (Go to Him)]]» frå ,  den 10. mars 2018.* 
*** oppgav desse kjeldene:*


## Bakgrunnsstoff
* *The Beatles Bible: [http://www.beatlesbible.com/songs/anna-go-to-him/ Anna (Go To Him)]*, 11. februar 1963.
* Humble Pie *Thunderbox* album : https://www.discogs.com/fr/Humble-Pie-Thunderbox/release/5213692
There's a Place

«**There's a Place**» er ein song skriven av John Lennon og Paul McCartney og først gjeven ut på debutalbumet til The Beatles, *[[Please Please Me]]* i 1963. Lennon og McCartney syng begge solovokal på songen, og George Harrison syng korvokal. I USA vart songen gjeven ut på *[[Introducing... The Beatles]]* (Vee-Jay Records) og som B-sida til «Twist and Shout».

## Opphav
Tittelen var inspirert av Leonard Bernstein og Stephen Sondheim sin «Somewhere» frå *[[musikalen West Side Story|West Side Story]]*, som inneheld linja: «There's a place for us». McCartney innrømde at han eigde albumet med musikken frå filmen då han skreiv «There's a Place» og at han var inspirert av denne. Songen vart skriven heime hos McCartney i Forthlin Road og vart spelt på konsertane til bandet i 1963. Songen vart spelt inn 11. februar 1963 i løpet av ti forsøk under den første av tre innspelingsdagar for *[[Please Please Me]]*. Seinare vart det lagt munnspel på innspelinga.

## Medverkande
*John Lennon – vokal, rytmegitar, munnspel 
*Paul McCartney – vokal, bass
*George Harrison – sologitar, korvokal 
*Ringo Starr – trommer

Lydteknikar var Norman Smith
:Personell perIan MacDonald

## Andre versjonar
*Ein coverversjon vart gjeven ut av Flamin' Groovies.
*The Smithereens gav ut ein versjon av songen i 2008 på albumet deira, *B-Sides The Beatles*.
* Charly García spelte inn ein versjon for konsertalbumet *Estaba en llamas Cuando Me Acosté* (1995).
* Ein versjon vart gjeven ut av det amerikanske punkebandet The Dickies i 1998 på albumet deira, *Dogs From the Hare that Bit Us*.
* Gabrielle Aplin song ein verrsjon for BBC.

## Kjelder

**Denne artikkelen bygger på «[[:en:There&#39;s a Place|There&#39;s a Place]]» frå ,  den 10. mars 2018.* 
*** oppgav desse kjeldene:* 
* 
* 
* 
* 
* 

## Bakgrunnsstoff
* The Beatles Ultimate Experience Database: Please Please Me
Stovner

**Stovner** er eit strøk i Oslo. Det ligg mot toppen av Grorud-dalen.
Strøket høyrer til bydel Stovner, ein administrativ bydel.

Namnet kjem frå garden Stovner, avleidd frå norrønt *Stufnar*, ei fleirtalsform av *stofn*, 'trestubbe'.

## Historie
I 1972 var området eit bustadstrøk i bydelen Fossum. 

Kjøpesenteret Stovner Senter vart opna den 11. desember 1975.

Stovner videregåande skole opna i 1979.

Den administrative bydelen, bydel Stovner, vart oppretta i 2004.

## Kultur
Jazzklubben Jazz på Vardeheim og musikksenteret Stovner Rockefabrikk ligg i bydelen.

## Bygningar og anlegg
*Stovner kyrkje 
*Fossum kyrkje 
*Høybråten kyrkje
*Stovnertårnet (ferdigbygd i 2017)
*Stovner politistasjon

## Kjelder
Hepatocytt

**Hepatocyttar** er epitelseller som dannar hovudvevet i levra. Hepatocyttar har ein unik sellepolaritet. På den eine sida av sellekroppen kjem hepatocyttar i kontakt med blod ved hjelp av sinusoidblodårer og kan ta opp frå og skilja ut stoff til blodet. På hi sida av sellekroppen er dei i kontakt med kanalar der dei kan skilja ut galle. Hepatocyttar kan lagra glykogen og feittsyrer. I hepatocyttar er konsentrasjonen av glukose i jamvekt med konsentrasjonen på utsida av sella grunna den høge kapasiteten til glukosetransportøren GLUT2.

Hepatocyttar kan vera polyploide. Opp til  av musehepatocyttar og kring  av menneskehepatocyttar er polyploide.

## Kjelder
Prærie

**Prærie**  (av fransk *pré* og frå latin *pratum*, 'eng') er dei vidstrekte, trelause, fruktbare grasslettene i Nord-Amerika, som strekkjer seg frå Nord- og Sør-Dakota til Ohio, og frå Canada til nordaustlege Kansas og Missouri.

## Sjå òg
* Savanne
* Cerrado
* Llanos
* Pampas
* Puna
* Grasslette
* Steppe

## Kjelder


**Denne artikkelen bygger på «[[:nb:Prærie|Prærie]]» frå ,  den 10. mars 2018.*
I'm Happy Just to Dance with You

«**I'm Happy Just to Dance with You**» er ein song skriven av John Lennon og Paul McCartney og spelt inn av The Beatles for filmmusikken til *[[albumet A Hard Day's Night|A Hard Day's Night]]*. George Harrison syng solovokal og i filmen er framføringa den første gongen ein kan sjå Harrison syngje ein av Beatles-songane.

## Komposisjon
Songen vart skriven spesifikt for at George Harrison skulle syngje han, sidan han mangla sjølvtillit til å skrive eigne songar. Fleire år seinare skildra McCartney songen som ein «formelbasert song», og Lennon sa «eg ville aldri ha sunge songen sjølv.»

Songen har ein hektisk Bo Diddley-aktig rytmegitar over Harrison sin rolege vokal, og dei nyttar ei uventa akkord sentralt i refrenget, ein forstørra H7 på «I'm happy just to *dance* with you». Songen er òg spesiell fordi han ikkje byrjar med eit vers eller refreng, men med dei siste fire taktane av mellomspelet.

## Innspeling
The Beatles spelte inn «I'm Happy Just to Dance with You» på ein sundag, den første gongen dei hadde nytta Abbey Road Studios på noko anna enn ein normal vekedag. United Artists gav ut songen på albumet *A Hard Day's Night* den 26. juni. Han vart òg med på albumet *[[Something New]]*, som kom ut på Capitol Records den 20. juli. Songen nådde 95. plassen på Billboard Top 100-lista den 1. august 1964.

Gruppa spelte ein versjon av songen på BBC-radioprogrammet *From Us to You*. Innspelinga fann stad den 17. juli 1964 i BBC Paris Studio i London, og vart først sendt 3. august det året.

## Medverkande
*George Harrison &ndash; solovokal, sologitar
*John Lennon &ndash; korvokal, rytmegitar
*Paul McCartney &ndash; korvokal, bass
*Ringo Starr &ndash; trommer, afrikansk tromme
*George Martin &ndash; plateprodusent
*Norman Smith &ndash; lydteknikar
:Personell per Ian MacDonald

## Andre versjonar
The Cyrkle gav ut ein versjon av songen i 1967 på albumet deira, *Neon*.  Anne Murray spelte ein versjon av «I'm Happy Just to Dance with You» i 1980 på albumet hennar *[[Somebody's Waiting]]*. Denne versjonen vart òg gjeven ut på singel i midten av 1980-åra, og nådde 64. plassen på *Billboard* Hot 100 og 23. plassen på ''Billboard'' country-lista.  Randy Bachman og Burton Cummings inkluderte ein versjon av songen i 2007 på albumet deira *[[Jukebox av Bachman & Cummings|Jukebox]]*. The Smithereens spelte inn ein versjo i 2008 på albumet deira, *B-Sides The Beatles*.

## Salslister

## Kjelder

**Denne artikkelen bygger på «[[:en:I&#39;m Happy Just to Dance with You|I&#39;m Happy Just to Dance with You]]» frå ,  den 10. mars 2018.* 
*** oppgav desse kjeldene:*
* 
* 
* 
* 
* 

## Bakgrunnsstoff
*
I'll Cry Instead

«**I'll Cry Instead**» er ein song skriven av John Lennon og godskriven Lennon–McCartney. Han vart spelt inn av The Beatles for filmmusikkalbumet til filmen *[[filmen A Hard Day's Night|A Hard Day's Night]]*.

## Bakgrunn

Lennon skreiv songen for «utbrytar»-sekvensen i filmen. Songen vart spelt inn 1. juni 1964 i to delar, A og B, som så kunne setjast saman seinare for å få den rette lengda dei trong for filmen. Men regissøren Richard Lester valde seinare den meir livlege «Can't Buy Me Love». Då Walter Shenson gav ut filmen på ny i 1981, nytta han «I'll Cry Instead» i opninga som ei hyllest til Lennon.

## Struktur

«I'll Cry Instead» vart av Cynthia Lennon skildra som eit rop om hjelp, og sa «Han syner frustrasjonen som John Lennon kjende på den tida. Han var eit idol for millionar av folk, men fridomen og moroa frå dei tidlege dagane var borte.» John Lennon sa seinare at linja «A chip on my shoulder that's bigger than my feet» var ei nøyaktig skildring av korleis han kjende det på den tida.

«I'll Cry Instead» er ein countrysong, ein sjanger The Beatles, og særskild Ringo Starr, likte å spele.

## Medverkande
*John Lennon &ndash; vokal, akustisk rytmegitar
*Paul McCartney &ndash; bass
*George Harrison &ndash; sologitar
*Ringo Starr &ndash; trommer, tamburin
:Personell per Ian MacDonald

## Utgjevingar
Den fulle versjonen (2:09) kom ut på filmusikkalbumet *A Hard Day's Night*. Denne same versjonen kom òg ut på singel i USA og monoversjonen kom ut på Capitol-albumet *[[Something New]]*. Denne versjonen kom òg ut på *[[The Capitol Albums, Volume 1]]*.

Ei kortare utgåve (1:49, utan det tredje verset) kom ut i Storbritannia på Parlophone si utgåve av *A Hard Day's Night*, ein britisk EP kalla *Extracts from the Album A Hard Day's Night* og på Capitol si stereoutgåve av *Something New*.

«I'll Cry Instead» nådde 25. plassen på ''Billboard'' Hot 100, og låg sju veker inne på lista.

## Andre versjonar
* Joe Cocker spelte denne songen i 1964. Det var debutsingelen hans. 
* Johnny Rivers spelte denne songen i 1965, på albumet *[[Meanwhile Back at the Whisky à Go Go]]*.
* Billy Joel gjorde eit konsertopptak, gjeven ut som B-side til «An Innocent Man» i 1983.
* I 1966 gav Chet Atkins ut ein instrumental versjon på albumet *[[Chet Atkins Picks on the Beatles]]*.
* Rhett Miller spelte denne songen i 2011 for albumet *[[The Interpreter (Live at Largo)]]*.
* Lee Rocker spelte denne songen på *Hot n' Greasy, Vol. 1* (2012).

## Salslister

## Kjelder

**Denne artikkelen bygger på «[[:en:I&#39;ll Cry Instead|I&#39;ll Cry Instead]]» frå ,  den 11. mars 2018.* 
*** oppgav desse kjeldene:*
* 
* 
* 
* 
* 
* 
*
I'll Get You

«**I'll Get You**» er ein song by The Beatles, skriven av Lennon–McCartney, og gjeven ut av The Beatles som B-side til singelen deira «She Loves You» i 1963. Songen heitte opphavleg «Get You in the End».

## Struktur
John Lennon og Paul McCartney song i harmoni gjennom heil songen, som var vanleg for Beatles på denne tida. I motsetnad til dei fleste andre Beatles-songar, så var det ingen gitarsolo og sologitaren fungerer her i røynda som ein andre rytmegitar. Det mest markante instrumentet på sporet er den fyldige bassen til McCartney og munnspelet til Lennon, som vart overdubba i all hast sidan studiotida dei var oppbrukt. 

Beatles-skribenten Bill Harry meiner Lennon skreiv det meste av songen, medan McCartney hevdar det var eit 50/50-samarbeid. McCartney hugsar at dei skreiv songen heime hos Lennon i Menlove Avenue. Dette var sjeldan sidan Lennon si tante Mimi, som han budde med på denne tida, mislikte The Beatles.

## Utgjeving
Songen vart gjeven ut som B-side ved to forskjellige høve. Første gongen var han B-side til «She Loves You» (den 28. august 1963 i Storbritannia og 16. september i USA) og vart òg seinare gjeven ut i USA den 21. mai 1964 som B-sida til «Sie Liebt Dich», ein tyskspråkleg versjon av den førre A-sida. Begge kom ut på Swan Records i USA som dei einaste utgjevingane til Beatles på det selskapet (i Storbritannia var det Parlophone).

Songen kom òg ut i USA den 10. april 1964 på Capitol Records-albumet *[[The Beatles' Second Album]]*. Han kom ikkje ut på eit album i Storbritannia før *[[Rarities av Beatles|Rarities]]*. Eit konsertopptak av sonegn, spelt inn i London Palladium den 13. oktober 1963, finst på *[[Anthology 1]]*. Ein versjon spelt inn for BBC Paris studios i London den 16. juli 1963 for «Pop Go The Beatles» har enn så lenge ikkje blitt utgjeve. Eit anna opptak for BBC, spelt inn 7. september 1963, vart offisielt gjeve ut i 2013 på *[[On Air – Live at the BBC Volume 2]]*.

## Medverkande
*John Lennon – solovokal, akustisk gitar, munnspel
*Paul McCartney – solovokal, bass
*George Harrison – harmonivokal, elektrisk gitar
*Ringo Starr – trommer
:Personnel per Ian MacDonald

## Andre versjonar
Songen vart spelt inn av The Smithereens på albumet deira *B-Sides The Beatles*, og av The Inmates på albumet deira *Meet The Beatles – Live In Paris*.

Andy Fairweather Low and The Low Riders spelte ein lågmeldt, countryversjon av songen på konsertane sine. 

## Kjelder

**Denne artikkelen bygger på «[[:en:I&#39;ll Get You|I&#39;ll Get You]]» frå ,  den 11. mars 2018.* 
*** oppgav desse kjeldene:*
* 
* 
* 
*
* 
*
This Boy

«**This Boy**» er ein song av det engelske rockebandet The Beatles, skriven av John Lennon (og tilskriven Lennon–McCartney). Han kom ut i november 1963 som B-side til den britiske Parlophone-singelen «I Want to Hold Your Hand». Songen finst òg på den amerikanske albumet *[[Meet the Beatles!]]* frå 1964. The Beatles framførte songen live den 16. februar 1964 for den andre framføringa deira på *[[Ed Sullivan|The Ed Sullivan Show]]*.

## Komposisjon
Songen var Lennon sitt forsøk på å skrive ein song i same stil som Motown-stjerna Smokey Robinson, særskild songen hans «I've Been Good To You», som har ein liknande doo-wop-akkordsekvens, melodi og arrangement. Melodien og arrangementet har òg somme likskapar til «You Don't Understand Me», ei B-side til ein singel av Bobby Freeman. 

Ein instrumental versjon av «This Boy», orkestrert av George Martin, vart nytta som bakgrunnsmusikk under ein scene med Ringo Starr i filmen *[[filmen A Hard Day's Night|A Hard Day's Night]]*. Stykket, med tittelen «Ringo's Theme (This Boy)», kom ut på singel, men nådde ikkje salslistene i Storbritannia. Singelen nådde derimot 53. plassen på den amerikanske singellista i 1964. 

## Innspeling

The Beatles spelte inn «This Boy» den 17. oktober 1963. Same dagen spelte dei inn «I Want To Hold Your Hand» og ein versjon av «You Really Got a Hold On Me». Dei brukte femten forsøk på å spele inn «This Boy» etterfølgd av to overdubbingar. Songen vart spelt in med ein avrunda slutt, men vert tona ut under miksinga den 21. oktober. To av opptaka vart slått saman til det endelege masteropptaket.

Eit konsertopptak av songen frå *[[Two of a Kind (UK TV series)|Two of a Kind]]* i 1963 kom ut på *[[Anthology 1]]* og to ufullstendige forsøk frå den opphavlege innspelinga vart gjeven ut på singelen «Free as a Bird».

## Medverkande
*John Lennon – vokal, akustisk gitar
*Paul McCartney – harmonivokal, bass
*George Harrison – harmonivokal, sologitar
*Ringo Starr – trommer

## Andre versjonar
Robson & Jerome spelte inn songen det sjølvtitulerte albumet deira frå 1995. Albumet deira låg på toppen av den britiske albumlista, samstundes som The Beatles sitt *[[Anthology 1]]*, som innheld ein versjon av songen, kom ut og gjekk inn på andreplassen..

The Smithereens spelte inn songen i 2007 på albumet deira *[[Meet The Smithereens!]]*

Algernon Cadwallader spelte inn songen på *Cover Up - A Covers Compilation* av Biff Swenson.

## Kjelder

**Denne artikkelen bygger på «[[:en:This Boy|This Boy]]» frå ,  den 11. mars 2018.* 
*** oppgav desse kjeldene:*

* 
* 
* 
* 
* 
*
She's a Woman

«**She's a Woman**» er ein song av The Beatles, hovudsakleg skriven av Paul McCartney og tilskriven Lennon–McCartney. John Lennon skreiv tekst og mellomspelet. Songen var ferdig i studio den same morningen han vart spelt inn og vart gjeven ut som B-side til «I Feel Fine» i 1964, den siste singelen deira det året. Songen nådde fjerdeplassen på ''Billboard'' Hot 100 fordi han vart mykje spelt på radio. 

## Komposisjon og innspeling
«She's a Woman» har blitt skildra som ein rock and roll- og rhythm and blues-song. Songen vart hovudsakleg skriven av Paul McCartney og var eit forsøk på å etterlikne vokalstilen til Little Richard. Dett er årssaka til at songen ligg i eit høgt register. 

Skribenten Ian MacDonald skreiv i boka si *Revolution in the Head* at den endlege miksen av «She's a Woman» var uvanleg då han kom ut, sidan basstromma til Starr berre så vidt kan høyrast.

## Utgjeving
I USA kom songen ut på Capitol-albumet *[[Beatles '65]]*. I Storbritannia kom songen først ut på eit album på *[[Rarities av The Beatles|Rarities]]* i 1978. Bandet spelte songen på konsertane sine i 1965. 

På den amerikanske singellista vart songen den 11 songen deira som nådde topp 10 i løpet av 1964. Dette er rekord for talet på Topp 10-hittar innan same året på ''Billboard'' Hot 100 av ein enkel artist eller gruppe. Det var òg den 12. hitten på Topp 10 skriven av Lennon–McCartney, som òg var ny rekord. 

## Medverkande
* Paul McCartney – vokal, bass, piano
* John Lennon – rytmegitar
* George Harrison –  sologitar
* Ringo Starr – trommer, chocalho
* George Martin – plateprodusent
* Norman Smith – lydteknikar
:Personell per John C. Winn og Walter Everett

## Andre versjonar

Andre artistar som har spelt inn songen er Jeff Beck med ein instrumental jazzfusion-versjon på albumet *[[Blow by Blow]]* i 1975. Dette vart òg produsert av George Martin. Ein latinjazzversjon spelt inn av Joe DeRenzo frå albumet *Core Beliefs* og ein versjon av ESC på *Step Inside LOVE*. Ein pop-reggae-versjon vart gjeven ut av Scritti Politti med Shabba Ranks. José Feliciano spelte inn ein versjon av songen og Chet Atkins gav ut ein instrumental versjon. Andre artistar som har spelt inn songen The Churchills og Jess & James. 

## Kjelder

**Denne artikkelen bygger på «[[:en:She&#39;s a Woman|She&#39;s a Woman]]» frå ,  den 11. mars 2018.* 
*** oppgav desse kjeldene:*

* 
* 
*
Juan Cuadrado

**Juan Guillermo Cuadrado Bello** () er ein colombiansk fotballspelar som i 2018 spela for det colombianske landslaget og for Juventus i italiensk Serie A. Han vart seriemeister i England med Chelsea i 2015 og i Italia med Juventus i 2016 og 2017.
Slow Down av Larry Williams

«**Slow Down**» er ein 24-taktsblues skriven og framført av Larry Williams. Han kom ut på singel i 1958 og var ein rhythm and blues-hit som inspirerte den gryande rock & roll-rørsla på denne tida. Både «Slow Down» og B-sida på singelen, «Dizzy Miss Lizzy», vart spelte inn av The Beatles i høvesvis 1964 og 1965.

## Innspeling
Songen vart spelt inn for Specialty Records den 6. januar 1958. Medverkande på innspelinga var:
* Larry Williams – vokal, piano
* Jewell Grant – barytonsaksofon
*Plas Johnson – tenorsaksofon
* René Hall – gitar
* Ted Brinson – bass
* Earl Palmer – trommer

## The Beatles-utgåva

The Beatles spelte inn songen i 1964. Parlophone gav ut songen på ein EP, *[[Long Tall Sally av The Beatles|Long Tall Sally]]* i juni i Storbritannia. I juli kom songen ut på det amerikanske albumet *[[Something New]]*. Capitol Records gav han ut på singel med «Matchbox» på den andre sida. «Slow Down» nådde 25. plassen på ''Billboard'' Hot 100. Ei innspeling for BBC radio finst på *[[Live at the BBC av The Beatles|Live at the BBC]]* (1994).

### Medverkande
I følgje *[[Revolution in the Head]]* av Ian MacDonald spelte John Lennon sologitar. Følgjande er oppført i *The Beatles Bible*:
*John Lennon &ndash; vokal, rytmegitar
*Paul McCartney &ndash; bassgitar
*George Harrison &ndash; sologitar
*Ringo Starr &ndash; trommer
*George Martin &ndash; piano

## Kjelder

**Denne artikkelen bygger på «[[:en:Slow Down (Larry Williams song)|Slow Down (Larry Williams song)]]» frå ,  den 11. mars 2018.* 
*** oppgav desse kjeldene:*
Frank Fabra

**Frank Yusty Fabra Palacios** () er ein colombiansk fotballspelar som i 2018 spela for det colombianske landslaget og for Boca Juniors i den argentinske toppdivisjonen. Han vart seriemeister i Colombia med Deportivo Cali i 2015 og i Argentina med Boca Juniors i 2017.
Things We Said Today

«**Things We Said Today**» er ein song av det engelske rockebandet The Beatles skriven av Paul McCartney og godskriven Lennon–McCartney. Han vart skriven for filmen *[[filmen A Hard Day's Night|A Hard Day's Night]]*, men vart til slutt ikkje nytta i filmen. Songen kom ut på filmmusikkalbumet. Songen vart òg gjeven ut på B-side til singelen «A Hard Day's Night» i Storbritannia

## Komposisjon

McCartney skreiv songen i mai 1964 medan han segla i Karibia på ein yacht kalla «Happy Days» med den dåverande kjærasten Jane Asher. Musikkskribenten Ian MacDonald sa «Den dystre teksten - framkalla av dei frustrerande avbrota i forholdet mellom to karrierepersonar - passar med den noko mørke musikken.»

Songen er ein av tre hovudkomposisjonar (i lag med «And I Love Her» og «Can't Buy Me Love») som Paul McCartney skreiv for filmen.

McCartney var særleg nøgd med akkordendringa frå F-dur til B-dur, i staden for den meir opplagde f-moll, som først kjem under «…wishing you weren't so *far* away» i songen.

## Innspeling og framføring

The Beatles spelte inn «Things We Said Today» på tre forsøk den 2. juni 1964. Det første forsøket hadde ein falsk start, det andre forsøket var rytmesporet og det tredje var overdubbingar med vokal, tamburin og piano. I følgje forfattaren og Beatles-historikaren Mark Lewisohn, var pianoet meint å fjernast frå miksen, men ein kan høyre det på grunn av lydlekkasje til anre mikrofonar under innspelinga av overdubbingane,. MacDonald var derimot skeptisk til denne konklusjonen.

Gruppa spelte «Things We Said Today» to gonger for BBC Radio, den 14. og 17. juli 1964. Den første var for *[[Top Gear]]* og kom ut på ''Live at the BBC'' i 1994. Desse framføringane fann stad samstundes som trailerane for Beatles-filmen *[[filmen A Hard Day's Night|A Hard Day's Night]]* byrja å gå, og den 14. juli vart songen feilaktig introdusert som ein av songane frå filmen. Songen var ikkje i filmen, men var med på filmmusikkalbumet.

The Beatles spelte «Things We Said Today» på konsertane sine i 1964 i USA og Canada. George Harrison song harmonivokal i lag med Paul McCartney på konsertane.

## Medverkande
*Paul McCartney – vokal, bass
*John Lennon – akustisk rytmegitar, piano
*George Harrison – sologitar
*Ringo Starr – trommer, tamburin
:Personell per Ian MacDonald

## Kjelder

**Denne artikkelen bygger på «[[:en:Things We Said Today|Things We Said Today]]» frå ,  den 11. mars 2018.*  

* 
* 
* 
* 
* 
*
Thank You Girl

«**Thank You Girl**» er ein song av The Beatles, skriven av John Lennon og Paul McCartney (Lennon–McCartney), og gjeven ut som B-side til singelen «From Me to You», som vart spelt inn same dagen (5. mars 1963). Songen kom ikkje ut på eit album i Storbritannia før *[[Rarities av The Beatles|Rarities]]* i 1978, men kom ut som det andre sporet på *[[The Beatles' Second Album]]* i USA. Som B-side til singelen «Do You Want to Know a Secret», nådde han 35. plassen på ''Billboard'' Hot 100 våren 1964.

## Bakgrunn
Songen heitte opphavleg «Thank You, Little Girl», og var skriven av Lennon og McCartney som ei hyllest til dei mange kvinnelege tilhengjarane til bandet. McCartney sa «Me visste at om me skreiv ein song kalla 'Thank You Girl', så ville mange av jentene som skreiv brev til oss ta det som eit genuint 'takk'. Så mange av songane våre var retta direkte mot fansen.» 

Lennon sa at songen opphavleg var meint som ein singel «'Thank You Girl' var eit av forsøka våre på å skrive ein singel som ikkje fungerte. Så han vart ei B-side eller eit albumspor.» 

## Innspeling
Songen vart innspelt på 13 forsøk, det same talet på forsøk dei trengde for å gjere ferdig «From Me To You» den 5. mars 1963. Innspelinga er òg kjend for at det var første gongen to Lennon–McCartney-songar vart spelte inn, men først gjevne ut mykje seinare: «One After 909» (seinare spelt inn på ny for *[[albumet Let It Be|Let It Be]]*) og «What Goes On» (seinare spelt inn på ny for *[[Rubber Soul]]*, tilskriven som Lennon–McCartney/Starkey sidan Ringo bidrog med litt tekst). Sjølv om begge songane vart innøvd, vart berre «One After 909» spelt inn. 

John Lennon overdubba munnspelelet utan dei andre Beatles-medlemmane åtte dagar seinare. Fleire kjelder skriv at Lennon var kraftig forkjølt og trong fleire forsøk på å få eit bra nok resultat. 

Stereomiksen av songen (som finst på *[[The Beatles' Second Album]]*) er høyrbart forskjellig frå den originale monomiksen i mellomspelet. Ein kan mellom anna høyre eit par ekstra munnspellinjer. 

## Medverkande
*John Lennon – double-tracked vocal, rytmegitar, munnspel
*Paul McCartney – harmony vocal, bassgitar
*George Harrison – sologitar
*Ringo Starr – trommer
:Personell per Ian MacDonald

## Andre versjonar
Songen vart spelt inn av The Smithereens i 2008 på albumet deira *B-Sides The Beatles*.

## Kjelder

**Denne artikkelen bygger på «[[:en:Thank You Girl|Thank You Girl]]» frå ,  den 11. mars 2018.* 
*** oppgav desse kjeldene:*

* 
* 
* 
* 
* 
* 
*
I Don't Want to Spoil the Party

«**I Don't Want to Spoil the Party**» er ein song av The Beatles, skriven av John Lennon og tilskriven Lennon–McCartney. Han vart gjeven ut på albumet *[[Beatles for Sale]]* i Storbritannia i 1964. «I Don't Want to Spoil the Party» kom òg ut på EP-en *[[Beatles for Sale (No. 2)]]*. I USA gav Capitol ut songen som B-sida til singelen «Eight Days a Week», og seinare på albumet *[[Beatles VI]]*, begge i 1965. Singelen gjekk heilt til topps på den amerikanske singellista (men vart ikkje gjeven ut i Storbritannia); «I Don't Want to Spoil the Party» gjekk òg inn på lista og nådde 39. plassen på ''Billboard'' Hot 100.

## Innspeling
The Beatles spelte inn «I Don't Want to Spoil the Party» den 29. september 1964 og brukte 19 forsøk. Det siste forsøket vart gjeve ut. Gitarsoloen til George Harrison vart spelt på den nye Gretsch Tennessean-gitaren hans i same stil som Carl Perkins, der midttonane vart skrudd opp, slik at lyden vart særskild lys. I følgje *The Encyclopedia of Country Music* er songen eit tidleg døme på countryrock, som The Byrds arbeidde mykje med kort tid seinare. 

Det er usemje mellom biografane til Beatles om kven som syng den låge stemma under verset, under solovokalen til Lennon. MacDonald meiner det er Harrison, medan John Winn meiner det er McCartney. I følgje musikkforskaren Walter Everett, er det Lennon sjølv som syng harmonivokalen.

## Medverkande
I følgje Walter Everett:
*John Lennon – solo- og harmonivokal, akustisk rytmegitar
*Paul McCartney – bass, harmonivokal
*George Harrison – sologitar, korvokal
*Ringo Starr – trommer, tamburin

## Salslister

## Rosanne Cash-versjonen

Rosanne Cash spelte inn songen for samlealbumet *[[Hits 1979-1989]]*. Versjonen hennar gjekk til topps på *[[magasinet Billboard|Billboard]]* si Hot Country Songs-lista i 1989. Det var den siste førsteplassen til Cash så langt, og den einaste Lennon-McCartney-songen som har toppa countrylista. 

### Salslister

### Årslister

## Kjelder

**Denne artikkelen bygger på «[[:en:I Don&#39;t Want to Spoil the Party|I Don&#39;t Want to Spoil the Party]]» frå ,  den 11. mars 2018.*  
 

* 
* 
* 
* 
* 
* 
* 
* 
*
Davinson Sánchez

**Dávinson Sánchez Mina** () er ein colombiansk fotballspelar som i 2018 spela for det colombianske landslaget og for Tottenham Hotspur i engelsk Premier League. Han har vorte seriemeister i Colombia fire gonger med Atlético Nacional.
Nakhon Sawan-fylket

**Nakhon Sawan** er eit fylke i Thailand. Fylkeshovudstaden er Nakhon Sawan. Innbyggartalet i fylket er 1 072 756 per 2014.

## Geografi
Elvene Ping og Nan renn saman ved byen Nakhon Sawan. Elvene vert til Chayo Phraya-elva.

## Historie

Som del av Ayutthaya-kongeriket var byen Nakhon Sawan eit handelssentrum fordi to store elver kom nordfrå og møttest på staden.

## Statsapparat

Det finst ein militærbase  i fylket. Han skal verna riksgrensa frå Mae Hong Son-fylket til Kanchanaburi-fylket.

## Infrastruktur
Toglinja mellom Chiangmai-Bangkok har stasjonar i fylket, og går nordover til Phichit-fylket og sørover til Lop Buri-fylket.

## Kjelder
You’ve Got to Hide Your Love Away

«**You've Got to Hide Your Love Away**» er ein song av det engelske rockebandet The Beatles. Han vart skriven og sungen av John Lennon (tilskriven Lennon–McCartney) og gjeven ut på albumet *[[albumet Help!|Help!]]* i august 1965.

## Komposisjon og innspeling
Lennon sa om songen, «Det er meg i Dylan-perioden min igjen. Eg er som ein kameleon, inspirert av kva som helst som føregår. Om Elvis kan, så kan eg òg. Om The Everly Brothers kan det, så kan meg og Paul òg. Same med Dylan.» Songen er eit tidleg døme på ein sjølvreflekterande Lennon, som hadde byrjar med songar som «I'm a Loser» sommaren 1964. Lennon skreiv songen heime under det han kalla «Dylan-perioden», og ønskte ein song til for filmen ''Help!''. Denne songen «er berre John som gjer Dylan», sa Paul McCartney.  

Det grunnleggande rytmesporet vart spelt inn først, etterfølgd av gitaren til George Harrison og noko ekstra perkusjon. John Scott spelte tenorfløyte somme stader, og i tillegg ei altfløyte.

## Medverkande
* John Lennon&nbsp;– vokal, 12-strengs akustisk gitar
* Paul McCartney&nbsp;– bass
* George Harrison&nbsp;– klassisk akustisk gitar
* Ringo Starr&nbsp;– skarptromme med visp, tamburin, maracas
* John Scott&nbsp;– tenor- og altfløyte

## Andre versjonar
* Eddie Vedder i 2001 i filmen *[[I Am Sam]]*, regissert av Jessie Nelson.
* The Beach Boys spelte inn songen i 1965 på albumet deira *[[Beach Boys' Party!]]* med vokal av trommeslagaren deira Dennis Wilson. *Beach Boys' Party!* nådde sjetteplassen på Billboard 200 i USA og tredjeplassen på albumlista i Storbritannia. 
* Jan & Dean på albumet deira *Filet of Soul* frå 1966.
* Den franske songaren Eddie Mitchell spelte inn ein fransk versjon av songen kalla «Tu ferais mieux de l'oublier».
* The Silkie, eit band som hadde Brian Epstein som manager, spelte inn sin versjon berre nokre få månader etter The Beatles. Lennon produserte innspelinga, medan McCartney spelte gitar og Harrison tamburin. Versjonen deira nådde tiandeplassen på den amerikanske ''Billboard'' Hot 100 og 28. plassen på UK Singles Chart.
* Enuff Z'nuff på den japanske utgåva av *[[1985 av Enuff Z'nuff|1985]]*.
* Oasis som bonusspor på luksusutgåva av albumet *[[(What's the Story) Morning Glory?]]* frå 2014.
*  The Kentucky Headhunters spelte inn songen i 1994 på albumet deira *[[The Best of The Kentucky Headhunters: Still Pickin']]*
*  Waylon Jennings and the Waylors spelte inn songen i 1967 på albumet deira *[[Love of the Common People]]*
*  *[[Glee]]* i 2013 på albumet deira *[[Glee Sings the Beatles]]*.
*  Joe Cocker spelte inn songen for albumet sitt *[[Night Calls av Joe Cocker|Night Calls]]*.
*  Percy Faith and his orchestra spelte songen i 1965 på albumet *Themes for the 'It' Crowd*.
*  Elvis Costello spelte inn songen som B-sida til singelen «You Tripped at Every Step.»
* The Pozo-Seco Singers spelte songen i 1968 på albumet deira *Shades of Time*.
* The Grass Roots spelte songen i 1966 på albumet deira *[[Where Were You When I Needed You]]*.

## Kjelder

**Denne artikkelen bygger på «[[:en:You’ve Got to Hide Your Love Away|You’ve Got to Hide Your Love Away]]» frå ,  den 11. mars 2018.* 
*** oppgav desse kjeldene:*
Khon Kaen-fylket

**Khon Kaen** er eit fylke i Thailand. Hovudstaden i fylket er Khon Kaen. Innbyggartalet er 1 790 049 per 2014. 

## Nabofylke

 
## Kjelder
Ski-NM 1978

**Noregsmeisterskapen på ski 1978 i nordiske greiner** gjekk føre seg i dagane frå 28. januar til 5. februar 1979. Meisterskapen omfatta elleve øvingar, sju for menn og fire for kvinner.

Alle langrennsøvingane vart arrangert på Konnerud i Drammen kommune, medan hopptevlingane vart avvikla på Kongsberg og på Lillehammer.

## Langrenn menn
### 15 km



Dato: 31. januar 1978
Stad: Konnerud

### 30 km



Dato: 28. januar 1978
Stad: Konnerud

### 50 km



Dato: 5. februar 1978
Stad: Konnerud

### 3 x 10 km stafett



**Dato**: 3. februar
Stad: Konnerud

## Langrenn kvinner
### 5 km



Dato: 4. februar 1978
Stad: Konnerud

### 10 km



Dato: 1. februar 1978
Stad: Konnerud

### 20 km



Dato: 28. januar 1978
Stad: Konnerud

## Kombinert



Dato: 29. og 31. januar 1978
Stad: Konnerud og Kongsberg

## Hopprenn
### Normalbakke



Dato: 29. januar 1978
Stad: Kongsberg

### Storbakke



Dato: 5. februar 1978
Stad: Lillehammer

## Kjelder
* *Sportsboken 78-79*. Dreyer Bok Stavanger. 1978.
Operation Inherent Resolve

**Militæroperasjonen Inherent Resolve** eller ***Operation Inherent Resolve*** er ein militær operasjon i Irak og Syria. Operasjonen tok til i 2014. Operasjonen er utført av ein koalisjon av USA, Storbritannien, Danmark og Noreg mot «Den islamske staten» (*[[ISIS]]*). 

7 danske F-16 fly bomba ISIS-mål i Irak i 2015 og 2016.

## Noreg
I februar 2018 hadde Noreg 110 soldater tilknytt operasjonen i Irak og Jordan. I samband med at mandatet skulle gå ut vedtok regjeringa å senda fleire soldatar, slik at talet kom til å gå opp til 130. 

## Kjelder



* *Denne artikkelen bygger på «[[:da:Operation Inherent Resolve|Operation Inherent Resolve]]» frå , den  12. mars 2018, revisjon [https://da.wikipedia.org/w/index.php?title=Operation_Inherent_Resolve&oldid=9168855 9168855].*
Ivan Perišić

**Ivan Perišić** () er ein kroatisk fotballspelar. Han spelar på FC Bayern München (2020). 

I 2018 spela han for det kroatiske landslaget og for Inter i italiensk Serie A. Han vart seriemeister i Tyskland med Borussia Dortmund i 2012. I 2011 vart han toppskårar i den belgiske toppdivisjonen medan han spelte for Club Brugge.
Prachinburi-fylket

**Prachinburi** er eit fylke i Thailand. Fylkeshovudstaden er Prachinburi. Innbyggartalet er 484 829 per 2016.

## Kjelder
Santiago Arias

**Santiago Arias Naranjo** () er ein colombiansk fotballspelar som spelar for Atlético Madrid (2020).

I 2018 spela han for det colombianske landslaget og for PSV Eindhoven i nederlandsk Eredivisie. Han vart seriemeister i Nederland med PSV i 2015 og 2016.
Domagoj Vida

**Domagoj Vida** () er ein kroatisk fotballspelar som i 2018 spela for det kroatiske landslaget og for Beşiktaş i den tyrkiske toppdivisjonen. Han vart seriemeister i Kroatia med Dinamo Zagreb i 2012 og i Ukraina med Dynamo Kiev i 2015 og 2016.
Dejan Lovren

**Dejan Lovren** () er ein bosnisk-kroatisk fotballspelar. Han spelar for Liverpool (2020).

I 2018 spela han for det kroatiske landslaget og for Liverpool i engelsk Premier League. Han vart seriemeister i Kroatia med Dinamo Zagreb i 2006 og 2009. Familien til Lovren flykta frå Bosnia då han var tre år gammal. Han voks opp i Tyskland og Kroatia.
Danijel Subašić

**Danijel Subašić** () er ein kroatisk fotballspelar som i 2018 spela for det kroatiske landslaget og for Monaco i fransk Ligue 1. Han vart seriemeister i Frankrike med Monaco i 2017.
Treholt-saka

**Treholt-saka** var den største spionsaka i nyare norsk historie. Arbeiderpartipolitikaren og diplomaten Arne Treholt vart 20. januar 1984 arrestert på Fornebu flyplass og sikta for spionasje. Den 20. juni 1985 vart han dømd til 20 års fengsel og inndragning av 1,1 million kroner av Eidsivating lagmannsrett, for landssvik og spionasje til fordel for Sovjetunionen og Irak. Mellom annea fastslo retten at han hadde hatt ei rekkje hemmelige møtar i utlandet med KGB-folk som var utvist fra Noreg for spionasje, at han hadde avslørt graderte politiske og militære opplysninger til KGB, og at han hadde motteke store pengebeløp fra Iraks og Sovjets etterretningstjenestar, som til dels hadde vorte plassert på hemmeleg konto i Sveits.

Treholt anka dommen frå lagmannsretten til Høgsteretten, men trekte anka under forhandlingene i Høgesterett i 1986, og lagmannsrettsdommen vart dermed ståande. Treholt har fire gonger ha straffesaka si gjenoppteken, og fått avslag alle gongene. Den siste anmodninga vart avslått av Kommisjonen for gjenopptaking av straffesaker i 2011, etter at Geir Selvik Malthe-Sørenssen, ein privatetterforskar engasjert av Treholt, hevda at bevisa i Treholt-saka var fabrikkerte. Malthe-Sørenssen vart i 2016 avslørt for å ha fabrikkert bevis som skulle reinvaske Treholt. Treholt sine anmodningar om gjenopptaking vart også avvist av Høgsteretts kjæremålsutvalg i 1988 og 1992 og av Kommisjonen for gjenopptagelse av straffesaker i 2008.

## Domen
Domen vart på fleire hundre sider, og nesten 100 sider vart gradert hemmeleg med det same.
Etterkvart vart delar av domen nedgradert, men løyndomar i og i samband med domen førte til stor interesse hjå almenta og pressa.

## Den kalde krigen på 80-talet
Regjeringa Willoch fekk tåle mykje kritikk for denne saka i 1985.
Det vart òg partipolitisk debatt om domen fordi det viste seg at eit fleirtal av domarane var Høgre-folk.

## Treholt vart send til Forsvarets Høyskole i 1982 trass spionmistanke
Før Treholt fekk plass på Forsvarets Høyskole hadde han ikkje tilgang til hemmelege dokument som gjorde har han kunne tiltalast på grunnlag av spionparagrafen. Før 1982 vart det berre tale om brot på teieplikta. Mange meinte at regjeringa Willoch ikkje burde la Treholt få viten om alle militære løyndomar som elevane på denne skulen fekk adgang til. Regjeringa vart såleis medskuldige til at militære løyndomar kunne koma i hendene på potensielle fiendar.

## Referansar
Ski-NM 1961

**Noregsmeisterskapen på ski 1961 i nordiske greiner** vart avvikla i tida frå 23. februar til 9. mars 1961. Mennene tevla i fire langrennsøvingar, spesielt hopprenn og kombinertrenn, kvinnene i 10&nbsp;km langrenn. Meisterskapen tok til på Røros og heldt fram i Trondheim. Sterk vind i Gråkallen i Trondheim førte til avlysing av hopprenna, som vart flytta til Marikollen i Rælingen.

## Langrenn
### 15 km



Dato: 25. februar
Stad: Røros

### 30 km



Dato: 23. februar
Stad: Røros

### 50 km



Stad: Trondheim

## Kombinert



Dato: 25. februar og 9. mars
Stader: Røros og Rælingen

## Spesielt hopprenn



Dato: 9. mars
Stad: Rælingen

## Kvinner
### 10 km



Dato: 21. februar
Stad: Rena

## Kjelder
*Arbeiderbladet 10.3.1961
NM i alpine greiner 1961

**Noregsmeisterskapen i alpine greiner 1961** fann stad på Rjukan i Telemark helga 17.-19. mars 1961.

## Menn
### Slalåm



Dato: 19. mars


### Storslalåm



Dato: 18. mars


### Utfor



Dato: 17. mars


## Kvinner
### Slalåm



Dato: 19. mars


### Storslalåm



Dato: 18. mars


### Utfor



Dato: 17. mars


## Kjelder
*Arbeiderbladet 20.3.1961
Kommisjonen for gjenopptaking av straffesaker

**Kommisjonen for gjenopptaking av straffesaker** eller **Gjenopptakingskommisjonen** er ein norsk sjølvstendig statleg etat som undersøkjer og avgjer om ein straffedømt person skal få si sak behandla på nytt i retten. Domfelte personar med ein rettskraftig dom kan søkje kommisjonen om gjenopptaking. Kommisjonen gjer ei utgreiing av dei rettslege og faktiske sidene ved saka, og har mynde til å innkalle vitne til avhøyr, gje utleveringspålegg, halda munnlege høyringar og oppnemne sakkunnige. Han kan også fremja spørsmål til retten om personundersøking og bruk av tvangsmiddel. Føremålet med opprettinga var å avsløre justismord. Gjenopptakingskommisjonen vart oppretta ved revisjon av straffeprosesslovas kap. 27. Lovendringa tredde i kraft frå 1. januar 2004.

## Kjelder
Vitne

Eit **vitne** er ein person som har opplevd eller vurdert noko og som kan forklara seg om dette. Ordet «vitne» kjem frå norrønt *vitni*, og har samband med det å vite.

I etterforskings- og rettsakssamanheng vil dette ofte vera nokon som har sett, høyrt, tenkt, meint, følt eller sagt i samband med ei viss sak eller ei hending. Eit augevitne er nokon som har direkte erfaring frå saka. Eit sakkunnig vitne kan dela ekspertise knytt til saka.

Ein kan også vere vitne i samband med dokument og prosedyrar for å sikre at alt går rett føre seg. Rettsvitne er til dømes vitne til saksgangen i rettssaker der ein berre har den tiltalte og ein dommar. Vitne til kontraktar og andre dokument kan skriva under på at dokumentet er utforma slik det står. 

I religiøs samanheng kan ein vere vitne til noko ein sjølv har opplevd, til dømes å ha sett eller høyrt noko guddommeleg.

## Noreg
I Noreg pliktar kvar å møte og forklare seg som vitne for retten. Ein pliktar også å møte for politiet, men er ikkje pliktig til å forklare seg for politiet. Eit unntak gjeld for offentlege tenestemenn, som pliktar å forklare seg om det de har blitt kjent med gjennom si stilling, i forhold der dei ikkje er underlagt teieplikt.

## Sjå òg
*indisium, kjend som teiande vitne 
*sakkunnig vitne
*vitnestein

## Kjelder

## Bakgrunnsstoff
* «Vitne i retten» i Domstol.no